Rijeka, 10. veljače 2020.g.

**NAJAVA DOGAĐANJA I POZIV ZA MEDIJE**

**RADIONICA ZA NAJMLAĐE NA TEMU POMORSTVA U *DNEVNOM BORAVKU***

**SUSJEDSTVA KOSTRENA EUROPSKE PRIJESTOLNICE KULTURE**

**U utorak, 11. veljače 2020.g. u *Dnevnom boravku* susjedstva Kostrena** (Narodna knjižnica, Sveta Lucija 14, Kostrena Sveta Lucija), **jednom od 27 susjedstava Europske prijestolnice kulture, od 18.30 do 19.30 sati bit će održana radionica za djecu na temu pomorstva, u organizaciji kostrenskog Dječjeg vrtića Zlatna ribica.**

**Radionica se sastoji od nekoliko aktivnosti.** U dijelu ***Složi sliku - složi priču***, polaznici će samostalno slagati i smišljati tekst na temelju zadanih sličica, u društvenoj igri ***Put oko svijeta*** učit će o kontinentima i pomorskim putevima, a naučit će i tehniku vezanja raznih čvorova u dijelu programa ***Veži čvor***. Tu je i aktivnost ***Jedriličarske regate*** na kojoj će se izrađivati jedrilice, kao i igra ***Memory*** u kojoj će djeca pronalaziti odgovarajuće brodove.

Radionicevode **odgojiteljice DV-a Zlatna Ribica Iva Radović, Ana Babić Šikić, Andreja Gović i Andrea Arbanas Selimović**, **pedagoginja Bruna Rubinić** i **ravnatelj Stanko Vučetić**.

**Ulaz je slobodan.**

***Dnevni boravak*** mjesto je **susreta i druženja** u svakom od 27 susjedstava Rijeke 2020 – Europske prijestolnice kulture, kojim se potiče **stvaranje ugodne atmosfere u svakom pojedinom susjedstvu, u prostorima u kojima se i domaći i gosti osjećaju kao kod svoje kuće**. *Dnevni boravci* 27 susjedstava smišljeni su kao svojevrsni **nasljednici lokalnih čitaonica, knjižnica i domova kulture, koji su bili centri okupljanja i druženja, razmjene znanja te općenito kulturnog i umjetničkog života zajednice**. Svaki od lokaliteta *Dnevnih boravaka* u svih 27 susjedstava ujedno je i **središnje mjesto informiranja o samom susjedstvu, zajednici i mogućnostima uključivanja u rad, volontiranja i/ili sudjelovanja u aktivnostima programa susjedstava**.

*Programski pravac 27 susjedstava Europske prijestolnice kulture okuplja susjedstva diljem Primorsko-goranske županije i svako od njih povezuje s jednim susjedstvom iz jedne od 27 zemalja članica Europske unije, u suradnjama i razmjenama iskustava, običaja i svakodnevice. Time razvija dobre međuljudske odnose i stvara atmosferu uživanja u različitosti. Povezivanja i neformalne mreže suradnji zalog su budućih aktivnosti u području kulture koje će se nastaviti i nakon 2020. 27 susjedstava spaja ljude otoka, obale, zaleđa, gorja te samoga grada Rijeke. To su: Lovran, Opatija, Matulji, Kastav, Pehlin, Drenova, Škurinje, Turnić i Mlaka, Kampus na Trsatu, Jelenje, Čavle, Praputnjak, Kostrena, Crikvenica, Novi Vinodolski, otok Rab, otok Unije, grad Cres, grad Krk, Malinska, Vrbnik, Gomirje, Mrkopalj, Fužine, Delnice, Brod na Kupi i Gornji Kuti.*

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42